Andreas Viestad

Andreas Viestad (født 1973) er en norsk kokk og matskribent kjent fra en flere matprogrammer på TV, blant annet New Scandinavian Cooking. Han har utgitt en rekke kokkebøker.

 Biografi 
Viestad er cand. mag. fra Universitetet i Oslo med fagene historie, statsvitenskap og medievitenskap. Han påbegynte hovedfag i medievitenskap, men jobben som skribent tok overhånd og han bestemte seg for å slutte. Han er ikke utdannet kokk.

I sine ungdomsår arbeidet han som programleder i Radio Tango og frilans for NRK Radio. Han begynte sin skribentkarriere i Morgenbladet der han arbeidet fra 1995 til 1997. Etter det var han matskribent i Dagsavisen 1997–1998, utelivsredaktør i Natt&Dag i 1997–1998 og matskribent matskribent i Dagbladet fra 1999 til 2008. Han har også hatt fast spalte i The Washington Post, der han har skrevet om mat og vitenskap.  

I 2003 ble han programleder for kokkeprogrammet New Scandinavian Cooking. Den engelskspråklige serien ble vist på PBS i USA, og i en rekke andre land. Han har også vært programleder for kokkeserien Perfect Day sammen med Tina Nordström og Claus Meyer. I Norge er han også kjent fra TV 2s kokkeprogram En bit av Norge, som er en norsk versjonen av New Scandinavian Cooking. Han har også vært kokk på Sommeråpent på NRK.

I 2011 opprettet han Geitmyra matkultursenter for barn i Oslo, der han er faglig ansvarlig. Senteret driver opplæring om mat og matlaging gjennom skole, barnehage, fritidskurs og gjennom nasjonal kunnskapsspredning. Geitmyra har de siste årene ekspandert til Ringsaker, Kristiansand og Tønsberg.https://www.geitmyra.no/

Han har også vært involvert i molekylærgastronomi-bevegelsen, blant annet gjennom samarbeid med den franske matforskeren Hervé This. 

Han har utgitt flere kokebøker, blant annet Hvordan koke vann (2005), Ekte grønn mat (2023), Gårdsmat – fra hjertet i Norge (2020), Den store kjøttkokeboka (2015), Ekte mat (2010) og Nord for Eden (2003). Han har ellers vært bidragsyter til flere andre bøker, blant annet Futuristisk kokebok, Kraft – Frelsesarmeens suppebok og han har skrevet innledningen til første bind av Aschehoug og Gyldendal Store norske leksikon.  

Han har også gitt ut flere bøker som sakprosaforfatter, sist En middag i Roma - verdenshistorien i et måltid,https://www.dagbladet.no/bok/glimrende-oyeapner/72954523 om mat og historie, som er oversatt til 10 språk.https://osloliteraryagency.no/book/a-dinner-in-rome-the-history-of-the-world-in-one-meal/ blant annet engelsk,https://www.ft.com/content/02abe682-e4e1-4c2f-894e-83d6c499856d tysk og arabisk. Dødeboka (2021) ble skrevet sammen med ektefellen Vibeke Maria Viestad, og handler om dødepraksis i historien og verden, med utgangspunkt i deres egen bolig midt i Nordre gravlund i Oslo. I 2007 utgav han Reisen til Cadillac som var hans litterære debut. Den er en beretning om en reise gjennom Europa i en gammel Cadillac. 

Viestad er involvert i flere restauranter i Oslo, blant annet den prisvinnende grillrestauranten St Larshttps://stlars.no/ på Bislet, den venetianske restauranten Salome og søsterrestauranten Spaghetteria i Bjørvika i samarbeid med Dag Tjersland og selskapet 4 Service.https://www.dn.no/smak/profil/restauranter/italiensk-mat/smak/-a-starte-en-restaurant-i-disse-tider-er-narmest-som-a-servere-sitt-eget-hode-pa-et-fat/2-1-850341https://www.dn.no/smak/profil/restauranter/italiensk-mat/smak/-a-starte-en-restaurant-i-disse-tider-er-narmest-som-a-servere-sitt-eget-hode-pa-et-fat/2-1-850341 I 2023 åpnet han tre nye restauranter i den den tidligere amerikanske ambassaden, et signalbygg av arkitekten Eero Saarinen,https://www.dn.no/d2/arkitektur/uteliv/ivar-tollefsen/andreas-viestad/det-arkitektoniske-oslo-ikonet-fra-1959-er-restaurert-for-en-milliard-kroner/7-1-fmp9lpozdp Brasserie Vinland,https://www.vinlandbrasserie.no/ Eero, cocktailbar og restauranthttps://www.eero.no/ og kaffe- og vinbaren Frances.https://www.frances.no Han har også vært med på å etablere restaurant i Stone Town på Zanzibar,https://www.aftenposten.no/reise/i/JorPjj/idylljakt-paa-zanzibar og han har utviklet matkonseptet på Hurtigruten.https://www.horecanytt.no/2014-arkiv-mars-2014/skal-skape-unike-matopplevelser-pa-hurtigruten/363644 Fra 2026 driver han Restaurant Schrøder på St. Hanshaugen i Oslo sammen med Henrik J. Henriksen.«To kjendiskokker tar over dronningen av kjøttkaker og brun saus – legendariske Schrøder på St. Hanshaugen», Vårt Oslo, 12.12.2025. Besøkt 2. mars 2026.

 Priser 
I 2002 ble han tildelt Gullpennen, Riksmålsforbundets pressepris. Hans bok En smak av krydder (2007) vant førstepris ved Gourmand World Cookbook Awards i London april 2008. Norsk Mat med Andreas Viestad fikk juryens spesialpris i 2009. I 2014 ble han tildelt «Ingrid Espelid Hovigs Matkulturpris» og i 2015 ble han kåret til Årets Inspirator under Matprisen.

 Bibliografi 
 1999 Bordet Fanger, Cappelen
 2000 KOK, Gyldendal
 2001 Det beste jeg vet, Aschehoug
 2003 Kitchen of Light, Artisan
 2003 Nord for Eden, Aschehoug
 2005 Hvordan koke vann, Cappelen
 2006 Mine beste sider (Versal)
 2007 En smak av krydder (Cappelen)
 2007 Reisen til Cadillac (Cappelen)
 2007 Where Flavor Was Born (Chronicle Books)
 2008 Norsk mat med Andreas Viestad (Cappelen Damm)
 2010 Ekte mat (Cappelen Damm)
 2013 Noe godt hver dag (Cappelen Damm)
 2014 Julemat (Cappelen Damm)
 2015 Den store kjøttkokeboka (Cappelen Damm)
 2018 90 retter du må kunne (Cappelen Damm)
 2018 Familiemat (Cappelen Damm)
 2020 En middag i Roma (Kagge Forlag)
 2020 Gårdsmat (Cappelen Damm)
 2020 En middag i Roma (Kagge)

 2023 Ekte grønn mat (CappelenDamm)
 Referanser 

Eksterne lenker  
 Presentasjon på Cappelen Damms nettsider

Kategori:Norske kokker
Kategori:Norske matskribenter
Kategori:Norske kokebokforfattere
Kategori:Journalister i Dagbladet
Kategori:Journalister i Dagsavisen eller forløpere
Kategori:Journalister i Morgenbladet
Kategori:Norske TV-programledere
Kategori:Personer fra Oslo